નવી દિલ્હી: બકરી ઈદના એક દિવસ પહેલાં આતંકવાદી સંગઠન અંસાર ગજાવત-ઉલ-હિંદ (અલ-કાયદાની કાશ્મીર શાખા)ના સૂત્રધાર અને આતંકવાદી સંગઠન હિઝબુલ મુજાહિદ્દીનના પૂર્વ કમાન્ડર અને આતંકવાદી ઝાકિર મુસાએ એક ૧૦ મિનિટનો ઓડિયો સંદેશ જારી કરીને ભારતને ગૌપૂજા કરતા વડા પ્રધાન નરેન્દ્ર મોદી અને હિંદુઓથી આઝાદ કરાવવાની ધમકી આપી છે. ઝાકિર મુસાએ ભારત સરકારને જમ્મુમાં રોહિગ્યા મુસ્લિમોને વસાવવાને લઈને પણ ધમકી આપી છે. મુસાએ આ ઓડિયો સંદેશો પોતાના સંગઠનના યુ ટ્યૂબ એકાઉન્ટ પર શેર કર્યો છે.